Cum „dispar” 1 milion de turiști care vin anual în România, dar nu apar în cifre. „Suntem încă sub potențial, ca țară”
România are șanse să ajungă în 2025 la 3 milioane de turiști străini care vizitează țara. Cifrele au crescut constant în ultimii ani, însă rămân în continuare sub vârful înregistrat în 2018, a explicat un consultant în turism pentru Ziare.com. Totuși, în afara cifrelor oficiale, țara noastră ar putea avea încă un milion de vizitatori din străinătate pe an, care se duc în „turismul la negru”.